wickkiey/tamil-wikipedia-chunked huggingface dataset:
# திகோனா கோட்டை

## வரலாறு

இந்தக் கோட்டையின் தோற்றம் குறித்து அதிகம் அறியப்படவில்லை. கிபி ஏழாம்-எட்டு நூற்றாண்டுகளைச் சேர்ந்த ஒரு புத்த விகாரம் இந்தக் கோட்டையில் உள்ளது. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். அவர் கர்னாலா, லோகாகாட், மகூலி, சோன்காட், தாலாகாட் மற்றும் விசாபூர் ஆகிய கோட்டைகளுடன் திகோனாவையும் கைப்பற்றினார். இந்த கோட்டை அப்பகுதியில் ஒரு முக்கிய இடமாக இருந்தது. பவனா, மாவல் பகுதி முழுவதற்கும் கட்டுப்பாட்டு மையமாக இருந்தது. 1660 ஆம் ஆண்டில், மாவல் பிராந்தியத்தைச் சேர்ந்த தேஷ்முக் குடும்பத்தினர் திகோனா கோட்டையின் பாதுகாப்பை உறுதி செய்யும் பொறுப்பை ஏற்றனர். கோட்டை நீண்ட காலமாக தமலே தேஷ்முக் குடும்பத்தின் கீழ் இருந்தது. முகலாயப் பேரரசின் முக்கியப் படைத்தலைவர்களில் ஒருவரான முதலாம் ஜெய் சிங் 1665இல் இப்பகுதியின் மீது படையெடுத்து உள்ளூர் கிராமங்களைத் தாக்கினார். 1665 ஜூன் 12 அன்று கையெழுத்திடப்பட்ட புரந்தர் உடன்படிக்கையின்படி, முகலாயத் தளபதி குபாத் கானிடம் திகோனா கோட்டை ஒப்படைக்கப்பட்டது. ஆனால் பின்னர் அது மராட்டியர்களால் மீண்டும் கைப்பற்றப்பட்டது. 1682இல் சம்பாஜி ஔரங்கசீப்பின் மகன் அக்பரை சந்தித்தார். இந்தச் சந்திப்புக்குப் பிறகு அக்பருக்கு திகோனா கோட்டையில் தங்குவதற்கான வாய்ப்பு வழங்கப்பட்டது. இருப்பினும், காலநிலை அவருக்கு பொருந்தாததால் அவர் ஜெய்தாப்பூருக்கு மாற்றப்பட்டார். 1818இல் ஆங்கிலேயர்களால் கைப்பற்றப்படுவதற்கு முன்பு மராட்டிய இராணுவத்தின் வசம் இக்கோட்டை இருந்தது.
# திகோனா கோட்டை

## அணுகல்

புனேவில் இருந்து 51 கி.மீ. தொலைவில் கம்சேத் என்ற ஊரை அடைந்து அங்கிருந்து கோட்டை அமைந்துள்ள திகோனா-பெத் பகுதிக்குச் செல்லலாம். கோட்டையின் நுழைவாயிலுக்கு அருகிலோ அல்லது கோட்டையின் உச்சியில் உள்ள குகைகளிலோ இரவு தங்கலாம். திகோனா-பெத்திலுள்ள உள்ளூர் கோட்டை மறுசீரமைப்புக் குழுவைச் சேர்ந்த கிராமவாசிகள் இரவு தங்குவதற்கும் உணவு ஏற்பாடுகளுக்கும் நியாயமான விலையில் செய்து தருகின்றனர். கம்சேத்திலிருந்து வரும் வழியில் இருக்கும் பெத்சே குகைகளையும் பார்வையிடலாம்.
# துங் கோட்டை

**துங் கோட்டை** (Tung Fort) அல்லது கதிங்காட் ( *கடினமான கோட்டை* ) என்பது இந்தியாவின் புனே மாவட்டத்திலுள்ள ஒரு மலைக்கோட்டை ஆகும்.
# துங் கோட்டை

## அமைவிடம்

இது மாளவ்லி தொடருந்து நிலையத்திலிருந்து சுமார் 12 கி. மீ தொலைவில் உள்ளது, மேலும் லோணாவ்ளாவிலிருந்தும் அணுகலாம். துங் கோட்டை கடல் மட்டத்திலிருந்து 1075 மீட்டர் உயரத்தில் உள்ளது. பவனா ஆற்றில் அணை கட்டப்பட்டதால், இது இப்போது மூன்று பக்கங்களிலும் தண்ணீரால் சூழப்பட்டுள்ளது. பாவ்னா அணையிலிருந்து அதன் அடிப்படை கிராமமான துங்கிக்கு ஒரு படகில் செல்லலாம்.  
துங் கோட்டை கதிங்காட் கோட்டை என்றும் அழைக்கப்படுகிறது. மராத்தியில் "கதின்" என்ற வார்த்தைக்கு கடினம் என்று பொருள். ஏறும்போது, இந்த கோட்டையை அடைவதற்கான கடினமான இருப்பதால் இப்பெயர் வந்திருக்கலாம். இந்த கோட்டை கூம்பு வடிவமானது. மேலும், மலையின் விளிம்பில் மிகவும் குறுகிய பாதையுடன் செங்குத்தான ஏறுதல்களைக் கொண்டுள்ளது. பாவனா அணையிலிருந்து, இந்த கோட்டையை அடைய 400 மீட்டர் மலையேற வேண்டும்.  
லோணாவ்ளாவிலிருந்து, புசி அணை- சிவாஜி-பேத் சாகாபூர்-துங்வாடி வழியாக சுமார் 20 கி. மீ. தொலைவில் உள்ள அடிவார கிராமமான துங்வாடியை அடையலாம். துங்வாடி கிராமத்திலிருந்து, இந்த கோட்டையை அடைய சுமார் 300 மீட்டர் மலையேற வேண்டும்.
# துங் கோட்டை

## வரலாறு

துங் கோட்டை கிபி 1600 க்கு முன்பு கட்டப்பட்டது. இது ஆதில் சாகி வம்சத்தால் கட்டப்பட்டது. பின்னர், பேரரசர் சிவாஜியால் கைப்பற்றப்பட்டது. ஒரு சிறிய கோட்டையான இதில் ஒரே நேரத்தில் 200க்கும் மேற்பட்ட துருப்புக்களை வைத்திருக்க முடியாது. எனவே, அது நீண்ட காலத்திற்கு தன்னை தற்காத்துக் கொள்ள முடியாமல் போனது. அதன் வடிவம் மற்றும் கட்டமைப்பு காரணமாக மாவல் பிராந்தியத்தில் ஒரு கண்காணிப்பு கோபுரமாகவும் இருந்தது. புனே நகரத்திற்கு செல்லும் சாலையை முல்சி பள்ளத்தாக்குகள் பாதுக்காத்தன. மாவல் பிராந்தியத்தைச் சேர்ந்த தேஷ்முக் குடும்பத்தைச் சேர்ந்த தமாலே குடும்பத்தினர் துங் கோட்டையின் பாதுகாப்பை உறுதி செய்யும் பொறுப்பை வைத்திருந்தனர். எதிரிகளின் படையெடுப்பின் போது, படையெடுப்பாளர்களுக்கு தற்காலிக கவனச்சிதறலை வழங்க இது உதவியது. எனவே, விசாபூர் மற்றும் லோகாகாட்டின் முக்கிய கோட்டைகள் படையெடுக்கும் இராணுவத்தை எதிர்கொள்ள தங்களை தயார்படுத்திக் கொண்டது.
# தாலாகாட்

**தாலாகாட்** (*Talagad*) என்பது இந்திய மாநிலமான மகாராட்டிராவின் ராய்கட் மாவட்டத்தில் ரோகா-தாலா-இந்தாபூர் சாலையில் ரோகா நகருக்கு தெற்கே 18 கிமீ தொலைவில் அமைந்துள்ள கோட்டை ஆகும். இந்த கோட்டை 1000 அடி உயரத்தில் உள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து சுற்றியுள்ள துறைமுகங்களுக்கு செல்லும் வர்த்தக பாதையை கண்காணிக்க உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து கோசலேகாட் கோட்டையையும் காணலாம்.
# தாலாகாட்

## வரலாறு

இந்தக் கோட்டையின் தோற்றம் குறித்து அதிகம் அறியப்படவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார். சிவாஜி முடிசூட்டும்போது அணிந்திருந்த ஆடைகள் இந்தக் கோட்டையிலிருந்து கொண்டு வரப்பட்டதாகவும் கூறப்படுகிறது.
# கோசலேகாட் கோட்டை

**கோசலேகாட் கோட்டை** (*Ghosalegad Fort*) மகாராட்டிராவின் ராய்கட் மாவட்டத்தில் ரோகா-பால்கான்-முருத் சாலையில் ரோகா நகருக்கு தெற்கே 8 கிமீ தொலைவில் அமைந்துள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து கடல் துறைமுகங்கள் வரையிலான வர்த்தக பாதையை கண்காணிக்கவும் உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து தாலாகாட் கோட்டையையும் காணலாம்.
# கோசலேகாட் கோட்டை

## வரலாறு

இந்தக் கோட்டையை யார் கட்டினார்கள் என்பது தெரியவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். பின்னர்,1648இல் சிவாஜி மன்னர் இந்தக் கோட்டையை வென்றார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார்.
# மகூலி

**மகூலி** (Mahuli) என்பது இந்திய மாநிலமான மகாராட்டிராவின் மும்பையிலிருந்து வடகிழக்கே சுமார் 75 கி.மீ. தொலைவில் உள்ளது. சிவாஜியின் தந்தை சாகாஜி போஸ்லே இந்த கோட்டையை தனது வசம் வைத்திருந்தார்.
# மகூலி

## அம்சங்கள்

கடல் மட்டத்திலிருந்து 2815 அடி உயரத்தில் அமைந்துள்ள மகூலி கோட்டை, பிரபலமான மலையேற்றப் பாதையாகும்.  
தானே மாவட்டத்தின் மிக உயரமான இடமாகும். மகூலியைச் சுற்றியுள்ள காடு சரணாலயமாக அறிவிக்கப்பட்டுள்ளது. இந்தக் கோட்டை பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது.  
ஒரு திறந்த சிவன் கோயிலைத் தவிர, அதன் மேல் ஒரு சிறிய வற்றாத குடிநீர் குளம் ஒன்று உள்ளது. இந்த இடத்தில் மூன்று குகைகளும் உள்ளன. அவற்றில் பெரிய குகை சில நேரங்களில் மகாராட்டிடிராவின் மேற்குத் தொடர்ச்சி மலையில் உள்ள இயற்கையான மலைக் கோட்டைகளைப் போலவே இரவு தங்குமிடமாகவும் பயன்படுத்தப்படுகிறது. வரலாற்று ரீதியாக 'கல்யாண் கர்வாஜா' என்று அழைக்கப்படும் ஒரு கல் வளைவும் உள்ளது. ஆனால் வளைவின் குவிமாடம் இப்போது உடைக்கப்பட்டுள்ளது.  
அசங்காவ் தொடருந்து நிலையம் மகூலிக்கு அருகிலுள்ளது.
# மகூலி

## வரலாறு

முகலாயப் பேரரசர் (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்த சாகாஜி போஸ்லே தனது மனைவி ஜிஜாபாய் மற்றும் மகன் சிவாஜியுடன் மகூலிக்கு குடிபெயர்ந்தார். கான் ஜமான் கோட்டையைத் தாக்கியபோது, சாகாஜி போர்த்துகேயர்களிடம் உதவி கேட்டார். அவர்கள் மறுத்ததால் சாகாஜி சரணடைந்தார்.  
சிவாஜி 1658 ஜனவரி 8 அன்று முகலாயர்களிடமிருந்து இந்தக் கோட்டையைக் கைப்பற்றினார். ஆனால் 1661 இல் அதை இழந்து பின்னர் அதை மீண்டும் வென்றார். 1665ஆம் ஆண்டு புரந்தர் உடன்படிக்கையின் மூலம், மராத்தியர்கள் மீண்டும் இந்தக் கோட்டைகளை இழந்தனர். 1670 பிப்ரவரியில், சிவாஜி மகூலியை கைப்பற்ற முயன்றார். ஆனால் தோல்வியடைந்தார். போரில் ஆயிரக்கணக்கான மராத்தியர்கள் கொல்லப்பட்டனர். 1817 வரை, சிவாஜியின் வம்சாவளி கோட்டையை சொந்தமாக வைத்திருந்தது. ஆனால் பின்னர் அது ஆங்கிலேயர் ஆட்சியின் கட்டுப்பாட்டில் இருந்தது.  
இந்தக் கோட்டை தான்சா வனவிலங்கு சரணாலயத்தின் அதிகார வரம்பிற்குள் வருகிறது. சூழலியல் சுற்றுலா<nowiki/>மேம்படுத்துவதற்காக, சமீபத்தில் கூட்டு வன மேலாண்மை ஆட்சிகளின் கீழ் 'மகூலி காட் சுற்றுச்சூழல் மேம்பாட்டுக் குழு' உருவாக்கப்பட்டது. இந்தியத் தொல்லியல் ஆய்வகத்தின் உதவியுடன் கோட்டையை மீட்டெடுக்கவும் முன்மொழியப்பட்டுள்ளது.
# பெஞ்சல் புயல்

**பெஞ்சல் புயல்** (*Cyclone Fengal*) என்பது இந்தியப் பெருங்கடல் பகுதியில் உருவாகிய புயல் ஆகும். இது 2024 வடகிழக்குப் பருவமழைக் காலத்தில் ஏற்பட்ட இரண்டாவது புயலும், 2024 ஆம் ஆண்டின் நான்காவது புயலுமாகும். பெஞ்சல் என்பது சவூதி அரேபிய நாடு பரிந்துரைத்த பெயர் ஆகும். இப்புயல் 2024 நவம்பர் 30 அன்று பிற்பகல் காரைக்கால்- மாமல்லபுரம் இடையே கரையைக் கடக்கும் என இந்திய வானிலை ஆய்வுத் துறை கணித்தது. இருப்பினும் இரவு 11.30 மணியளவில் புதுச்சேரி அருகே இப்புயல் கரையைக் கடந்தது.
# பெஞ்சல் புயல்

## புயல் உருவாதல்

நிலநடுக் கோட்டை ஒட்டிய, கிழக்கு இந்தியப் பெருங்கடல், அதனை ஒட்டிய தென்கிழக்கு வங்கக்கடல் பகுதியில், கடந்த 2024 நவம்பர் 23 அன்று புதிய காற்றழுத்த தாழ்வுப் பகுதி உருவானதாக இந்திய வானிலை ஆய்வுத் துறை அறிவித்தது. 2024 நவம்பர் 24 நிலவரப்படி, அதே பகுதியில் ஆழ்ந்த காற்றழுத்த தாழ்வு மண்டலமாக 26 நவம்பர் 2024 இல் இரவு 11.30 மணியளவில் சென்னையில் இருந்து தெற்கு தென்கிழக்கே 670 கி.மீ. தொலைவில் நிலை கொண்டிருந்ததாகவும், அது வடக்கு வடமேற்கு திசையில் நகர்ந்து, 2024 நவம்பர் 27 அன்று புயலாக வலுப்பெறக் கூடும் எனவும் இது அடுத்த இரு நாட்களில் மேலும் வடக்கு வடமேற்கு திசையில் இலங்கை கடலோரப் பகுதிகளை ஒட்டிய தமிழ்நாட்டின் கடலோரப் பகுதிகளை நோக்கி நகரக் கூடும் என்றும், சென்னை வானிலை ஆய்வு மையம் கணித்தது.
# பெஞ்சல் புயல்

## புயல் உருவாதல்

### புயலாக மாறுவதில் தாமதம்

2024 நவம்பர் 28 அன்று இந்திய வானிலை ஆய்வு மையம் வெளியிட்ட வானிலை அறிக்கையின் படி ஆழ்ந்த காற்றழுத்த தாழ்வு நிலையின் நகர்வு வேகம் குறைந்து ஒரு கட்டத்தில் பல மணி நேரங்களாக நகர்வின்றி ஒரே இடத்தில் நிலை கொண்டதால் ஆழ்ந்த காற்றழுத்தம் வலுவிழந்து புயல் உருவாகும் வாய்ப்பு குறைந்துள்ளதாகவும் தற்காலிக புயலாக கரையை கடக்கும் வாய்ப்புள்ளதாகவும் அறிவித்தது.
# பெஞ்சல் புயல்

## புயல் உருவாதல்

### பெஞ்சல் புயலாக மாறுதல்

2024 நவம்பர் 29 பிற்பகல் 2.30 மணி நிலவரப்படி ஆழ்ந்த காற்றழுத்த தாழ்வு நிலை புயலாக மாறியதாகவும், இப்புயலானது வடமேற்கு திசையை நோக்கி நகர்ந்து காரைக்கால்- மகாபலிபுரம் இடையே 2024 நவம்பர் 30 அன்று பிற்பகல் புயலாகவே கரையை கடக்கும் எனவும், புயல் கரையை கடக்கும் போது மணிக்கு 70 முதல் 80 கி.மீ. வேகத்திலும் இடையிடையே 90 கி.மீ. வேகத்திலும் கரையை கடக்கும் எனவும், இந்திய வானிலை ஆய்வு மைய தென் மண்டல இயக்குநர் பாலச்சந்திரன் தெரிவித்தார்.
# பெஞ்சல் புயல்

## முன்னெச்சரிக்கை நடவடிக்கைகள்

பெஞ்சல் புயல் காரணமாக இலங்கை, தென்னிந்திய மாநிலங்களான தமிழ்நாடு, ஆந்திர பிரதேசம், புதுச்சேரி மாநில அரசுகள் முன்னெச்சரிக்கை நடிவடிக்கைகளை மேற்கொண்டன. தமிழக முதல்வர் மு. க. ஸ்டாலின் 2024 நவம்பர் 26 அன்று மயிலாடுதுறை, விழுப்புரம், நாகப்பட்டினம், திருவாரூர், தஞ்சாவூர், கடலூர் மாவட்ட ஆட்சியர்களுடன் புயல் முன்னெச்சரிக்கை தொடர்பாக காணொளிக் காட்சி வாயிலாக ஆலோசனை மேற்கொண்டார். 2024 நவம்பர் 28 அன்று புதுச்சேரி முதல்வர் என். ரங்கசாமி பேரிடர் மேலாண்மை, பொதுப்பணித்துறை மற்றும் நகராட்சி அதிகாரிகளுக்கு அவசர நடவடிக்கை எடுக்க அறிவுறுத்தினார். தாழ்வான பகுதிகளில் வசிப்பவர்களை நிவாரண முகாம்களுக்கு மாற்ற வேண்டும் என்று வலியுறுத்தினார். புதுச்சேரியில் 24/7 கட்டுப்பாட்டு அறையும் அமைக்கப்பட்டது. ஆழ்ந்த காற்றழுத்த தாழ்வு மண்டலம் காரணமாக கனமழை பெய்து வந்ததால் புதுச்சேரியில் உள்ள பள்ளிகள், கல்லூரிகளுக்கு 2024 நவம்பர் 28 அன்றும் விடுமுறை அளிக்கப்பட்டது.
# பெஞ்சல் புயல்

## முன்னெச்சரிக்கை நடவடிக்கைகள்

### அரசு நிகழ்ச்சிகள் இரத்து

விழுப்புரம் மாவட்டத்தில் கனமழை பெய்யக்கூடும் என்ற இந்திய வானிலை ஆய்வு மையத்தின் அறிவிப்பைத் தொடர்ந்து நவம்பர் 28, 29 ஆகிய நாட்களில் விழுப்புரத்தில் தமிழக முதலமைச்சர் தலைமையில் நடைபெறவிருந்த அரசு நிகழ்ச்சியும், கள ஆய்வு கூட்டமும் இரத்து செய்யப்படுவதாக தமிழ்நாடு அரசு அறிவித்தது.
# பெஞ்சல் புயல்

## முன்னெச்சரிக்கை நடவடிக்கைகள்

### கல்வி நிறுவனங்களுக்கு விடுமுறை

பெஞ்சல் புயல் காரணமாக தமிழ்நாட்டின் பல மாவட்டங்களில் கன மழை பெய்தது. 2024 நவம்பர் 27 அன்று கன மழை பெய்த விழுப்புரம், நாகப்பட்டினம், கடலூர், மயிலாடுதுறை , திருவாரூர், திருவள்ளூர், தஞ்சாவூர், திருச்சி, இராமநாதபுரம் ஆகிய மாவட்டங்களில் பள்ளி, கல்லூரிகளுக்கு விடுமுறை அளிக்கப்பட்டுள்ளது. புதுச்சேரி, காரைக்காலில் உள்ள பள்ளி, கல்லூரிகளுக்கும் விடுமுறை அளிக்கப்பட்டுள்ளது. சென்னை, செங்கல்பட்டு, காஞ்சிபுரம், புதுக்கோட்டை, சிவகங்கை, அரியலூர் மாவட்டங்கள், திண்டுக்கல் கொடைக்கானல் ஒன்றியம் மட்டும் ஆகிய மாவட்டங்களில் பள்ளிகளுக்கு மட்டும் விடுமுறை அளிக்கப்பட்டது. புயல் கரையை கடக்கும் பகுதி என்பதால் கடலூர் மாவட்டத்திற்கு நவம்பர் 28,29,30 ஆகிய தேதிகளில் பள்ளி கல்லூரிகளுக்கு மாவட்ட ஆட்சியர் விடுமுறையை அறிவித்தார்.
# பெஞ்சல் புயல்

## முன்னெச்சரிக்கை நடவடிக்கைகள்

### மீனவர்களுக்கு எச்சரிக்கை

புயல் காரணமாக பலத்த காற்று வீசக்கூடும் என்பதால் மீனவர்கள் 2024 திசம்பர் 2 வரை மீன் பிடிக்க கடலுக்கு செல்ல வேண்டாம் என தமிழ்நாடு அரசின் மீன்வளத்துறை எச்சரிக்கை விடுத்தது.
# பெஞ்சல் புயல்

## தாக்கம்

### இலங்கை

காற்றழுத்தத் தாழ்வு மண்டல நிலையிலான பெஞ்சல் புயலால் இலங்கையில், குறிப்பிடத்தக்க சேதத்தை ஏற்படுத்தியது. கிட்டத்தட்ட 480,000 பேர் இடம்பெயர்ந்தனர், 17 பேர் இறந்தனர், 20 பேர் காயமடைந்தனர், 103 வீடுகள் அழிந்தன, 2,635 வீடுகள் சேதமடைந்தன.
# பெஞ்சல் புயல்

## தாக்கம்

### இந்தியா

திருவண்ணாமலையில் நிலச்சரிவினால், ஏழு பேர் நீரில் மூழ்கி இருவர், மின்சாரம் தாக்கியதால் ஒருவர், என மொத்தம் 10 பேர் பலியாயினர். 130 மிமீ (5.1 அங்குலம்) வரை கனமழை பெய்ததால் சென்னையில் கடுமையான வெள்ளப்பெருக்கு ஏற்பட்டது, இதன் விளைவாக மின்சாரம் தாக்கி நான்கு பேர் இறந்தனர். உதகையில் பெய்த கனமழையால் வீடு இடிந்து விழுந்ததில் 45 வயது மதிக்கத்தக்க ஒருவர் உயிரிழந்தார். கூடுதலாக, புதுச்சேரியில் நான்கு பேரும் வேலூரில் மற்றொருவரும் இறந்தனர். நாகப்பட்டினத்தில் 800 ஏக்கர் விவசாய நிலங்கள் வெள்ளத்தில் மூழ்கின. பெஞ்சல் புயல் எதிரொலியாக தென்பெண்ணையாறு நீர்பிடிப்பு பகுதியில் வெள்ளப் பெருக்கு ஏற்பட்டதன் எதிரொலியாக சாத்தனூர் அணைக்கு நீர் வரத்து அதிகரித்தது. டிசம்பர் 2 அதிகாலை நீர்வரத்து விநாடிக்கு 1.68 லட்சம் கனஅடியாக கிடுகிடுவென அதிகரித்து, அணையின் நீர்மட்டம், முழு கொள்ளவான 119 அடியை நெருங்கியது. அணையின் பாதுகாப்பு கருதி, அணைக்கு வந்த தண்ணீர் முழுவதும், தென்பெண்ணை ஆற்றில் வெளியேற்றப்பட்டது. இதனால், தென்பெண்ணையாறு கரையோரங்களில் உள்ள திருவண்ணாமலை, கள்ளக்குறிச்சி மாவட்டம் திருக்கோவிலூர், விழுப்புரம் மற்றும் கடலூர் மாவட்டங்கள் வெள்ளக்காடாக மாறியது. வெள்ளப் பெருக்கில் திறந்து மூன்று மாதங்களே ஆன திருவண்ணாமலை மாவட்டம் அகரம்பள்ளிப்பட்டு - தொண்டமானூரை இணைக்கும் உயர்மட்ட பாலம் அடித்துச் செல்லப்பட்டது.
# பெஞ்சல் புயல்

## இழப்பீடுகள்

2024 நவம்பர் 3 அன்று பெஞ்சல் புயலாலும், மழை வெள்ளத்தாலும் பாதிக்கப்பட்ட மக்களுக்கு நிவாரண உதவிகள் வழங்குவது தொடர்பான ஆலோசனைக் கூட்டம் தமிழ்நாடு முதலமைச்சர் மு. க. ஸ்டாலின் தலைமையில் நடைபெற்றது. இக்கூட்டத்தில் எடுக்கப்பட்ட முடிவுகளின் படி, புயலால் அதிக பாதிப்புகளை சந்தித்த கடலூர், விழுப்புரம், கள்ளக்குறிச்சி ஆகிய மாவட்டங்களில் வெள்ளம் சூழ்ந்த பகுதிகளில் வசிக்கும் மக்களுக்கு குடும்ப அட்டை அடிப்படையில் 2 ஆயிரம் ரூபாய் வழங்கவும், வட தமிழ்நாடு மாவட்டங்களில் புயல் காரணமாக இறந்தவர்களின் குடும்பங்களுக்கு இழப்பீட்டுத் தொகையாக 5 இலட்சம் ரூபாய் வழங்கவும், வீடுகள் சேதம், கால்நடைகள் இழப்பு போன்றவற்றுக்கும் இழப்பீடுகள் வழங்கப்பட இருப்பதாகவும் அறிவிக்கப்பட்டது.  
புதுச்சேரி மாநிலத்தில் புயலாலும், மழை வெள்ளத்தாலும் பாதிக்கப்பட்ட அனைத்து குடும்ப அட்டைதாரர்களுக்கும் ரூபாய் 5 ஆயிரம் வழங்கப்படும் எனவும், புயல் காரணமாக இறந்தவர்களின் குடும்பங்களுக்கு இழப்பீடாக ரூபாய் 5 இலட்சம் வழங்கப்படும் எனவும் முதலமைச்சர் என். ரெங்கசாமி அறிவித்தார்.
# மலூரி நிலையம்

**மலூரி நிலையம்** (ஆங்கிலம்: *Maluri Station*; மலாய்: *Stesen Maluri*; சீனம்: 馬魯里站) என்பது மலேசியா, கோலாலம்பூர் கிழக்கு எல்லைப் பகுதியில் அமைந்துள்ள இலகுரக விரைவுப் போக்குவரத்து *(LRT)*; மற்றும் பெரும் விரைவுப் போக்குவரத்து *(MRT)* நிலையமாகும். இந்த நிலையத்திற்கு அருகில் உள்ள தாமான் மலூரி *(Maluri Garden)* எனும் அடுக்குமாடி குடியிருப்பு பகுதியின் பெயரில் இந்த நிலையத்திற்கும் பெயரிடப்பட்டது.  
இந்த நிலையத்திற்கு அம்பாங் வழித்தடம், காஜாங் வழித்தடம், ஆகிய 2 வழித்தடங்கள் சேவை செய்கின்றன.  
இந்த நிலையம் மலேசிய கூட்டரசு சாலை 1; மற்றும் செராஸ் சாலை *(Cheras Road)* ஆகிய சாலைகளின் வழிப்பகுதியில் அமைந்துள்ளது
# மலூரி நிலையம்

## அமைவு

பிரித்தானிய காலனித்துவக் காலத்திலும்; மற்றும் 1980-ஆம் ஆண்டுகள் வரையிலும்; இன்றைய மாலுரி நிலையத்தின் தளம், கேடிஎம் இண்டர்சிட்டி தொடருந்து அமைப்பின் புடோ உலு நிறுத்தம் (Pudoh Ulu Halt) அல்லது புடு உலு நிறுத்தம் (Pudu Ulu Halt) என அழைக்கப்பட்டது.  
முன்னர் இஸ்டார் எல்ஆர்டி (STAR LRT) என அழைக்கப்பட்ட அம்பாங் வழித்தடம் 1996-ஆம் ஆண்டு திறக்கப்பட்டது; மற்றும் 17 சூலை 2017 அன்று திறக்கப்பட்ட காஜாங் வழித்தடத்தின் மூலம் இந்த நிலையம் சேவையாற்றுகிறது. இந்த உயர்த்தப்பட்ட மற்றும் நிலத்தடி நிலையம்; நிலையங்களுக்கு இடையிலான கட்டண ஒருங்கிணைப்பைக் கொண்டுள்ளது.  
எம்ஆர்டி நிறுவனத்திற்கு (MRT Corp) வழங்கப்பட்ட பெயரிடும் உரிமையின் கீழ், மலூரி எம்ஆர்டி நிலையம் தற்போது ஏயோன்-மலூரி எம்ஆர்டி நிலையம் (AEON-Maluri MRT) என அழைக்கப்படுகிறது.
# மலூரி நிலையம்

## அம்பாங் வழித்தடச் சேவை

பழைய உயர்த்தப்பட்ட மலூரி நிலையம், அம்பாங் வழித்தடத்திற்குச் சேவை செய்கிறது.  
பழைய மலூரி நிலையம், கட்டண வாயில்கள் அமைந்துள்ள தரைநிலை மட்டத்திற்கும் மேலே உள்ளது; மற்றும் உயரமான இரண்டு பக்க மேடைகளையும் கொண்டுள்ளது. இரண்டு மேடைகளையும் தரைநிலை மட்டத்திலிருந்து படிக்கட்டுகள் மற்றும் சுழலும் படிக்கட்டுகள் வழியாக அடையலாம். முன்னதாக, சுமைதூக்கிகள் எதுவும் இல்லை. இருப்பினும், 2015-இல் அந்தக் குறைகள் தீர்க்கப்பட்டன..
# மலூரி நிலையம்

## பேருந்து சேவைகள்

| தாமான் சர்மிலின் பெர்காசா | காக்ரேன் எம்ஆர்டி நிலையம் |  |
| --- | --- | --- |
| தாமான் சர்மிலின் பெர்காசா | பண்டார் துன் ரசாக் |  |
| காக்ரேன் எம்ஆர்டி நிலையம் | பண்டார் செரி பரமேசுவரி |  |
| காஜாங் நிறுத்தம் | லெபோ புடு முனையம் |  |
| பண்டார் துன் ரசாக் – டாமாய் பெர்டானா | லெபோ புடு பேருந்து முனையம் |  |
| மலூரி நிலையம் – தித்திவங்சா | பெக்கிலிலிங் பேருந்து முனையம் | } |
# மலூரி நிலையம்

## காட்சியகம்

**மலூரி நிலையக் காட்சிப் படங்கள்:**
# மசஞ்சோர் அணை

**மசஞ்சோர் அணை** (*Massanjore Dam*) என்பது இந்தியாவின் சார்க்கண்டு மாநிலத்தில் தும்கா அருகே மசஞ்சூரில் மயூராக்சி ஆற்றின் மீது நீர்மின் உற்பத்தி செய்யும் நோக்கில் கட்டப்பட்ட அணையாகும். மயூராக்சி அணை கனடா அணை என்றும் அழைக்கப்படுகிறது. மசஞ்சோர் அணையின் கட்டுமானப் பணி 1955ஆம் ஆண்டில் தொடங்கப்பட்டது. இதை கனடாவின் வெளியுறவு அமைச்சர் லெசுடர் பி. பியர்சன் முறையாகத் தொடங்கி வைத்தார். அணை அமைந்துள்ள இடத்தில் மயூராக்சி ஆற்றின் நீர்ப்பிடிப்புப் பகுதி 1869 சதுர கிலோமீட்டர் ஆகும்.
# மசஞ்சோர் அணை

## புவியியல்

### அமைவிடம்

23°06′03′′N 87°19′31′′E/23.10083 °N 87.32528 °E/<id1 a="" href="./Dumka" id2="" rel="mw:WikiLink" அணை="" இல்="" உள்ள="" உள்ளது="" கிலோமீட்டர்="" சியூரியிலிருந்து="" சுமார்="" ஜார்க்கண்டில்="" மசஞ்சோர்="" மற்றும்="" மேற்கு="" மேல்நோக்கி="" மைல்="" வங்காளத்தின்="">தும்கா சுமார் 34 கிலோமீட்டர் (21 மைல்) தொலைவில் உள்ளது.&nbsp;&nbsp;</id1>
# மசஞ்சோர் அணை

## அணை

மசஞ்சோர் அணை, அடித்தளத்திலிருந்து 47.25 மீட்டர் உயரமும் 661.58 மீட்டர் நீளமும் கொண்டது. நீர்த்தேக்கம் 67.4 சதுர கிலோமீட்டர் (16,650 ஏக்கர்) பரப்பளவைக் கொண்டுள்ளது. அணையானது 617,000,000 கன மீட்டர் (500,210 ஏக்கர்) சேமிப்பு திறன் கொண்டது. மேல்நிலைப் பகுதியின் நீளம் 225.60 மீ ஆகும். மேலும் இது 21 பிரிவுகளால் கட்டுப்படுத்தப்படுகிறது. இவை ஒவ்வொன்றும் 9.144 மீ. அகலம் கொண்டது. இதன் மூலம் 4.446 கியூமெக்சு நீர் வெளியேற்றப்படலாம். முழு நீர்த்தேக்க மட்டம் 121.34 மீ. வெள்ள மட்டம் 122.56 மீட்டர் ஆகும். இந்த அணை 16.10 கோடி செலவில் கட்டப்பட்டது.
# மசஞ்சோர் அணை

## கால்வாய்

மயூராக்சி இடது கரை கால்வாய்-நீளம் 20.54 கிலோமீட்டர்கள்.  
மயூராக்சி வலது கரை கால்வாய் இன்னும் கட்டப்படாமல் உள்ளது.
# மசஞ்சோர் அணை

## நிதி

இந்தியாவில் பயன்படுத்த கனடாவிலிருந்து கோதுமை மற்றும் பிற பொருட்களை வழங்குவதன் மூலம் உருவாக்கப்பட்ட ரூபாய் நிதியால் இந்த அணை கட்டப்பட்டது. கனடா இந்த ரூபாயை மயூராக்சி அணை திட்டத்தின் மேலும் வளர்ச்சிக்கு அர்ப்பணித்தது.
# மசஞ்சோர் அணை

## வெள்ள இருப்பு

துரதிருஷ்டவசமாக, மசஞ்சோர் அணையில் வெள்ள நீர் இருப்பு இருக்க அனுமதிக்கப்படவில்லை. 1956ஆம் ஆண்டில் மாநில அரசு வெள்ளக் கட்டுப்பாட்டுக் கரைகளைத் தேர்ந்தெடுத்துக் கையகப்படுத்தியது. இது நில உரிமையாளர்கள் அல்லது உள்ளாட்சி அமைப்புகளால் பராமரிக்கப்பட்டது.
# துர்வா அணை

**துர்வா அணை** (*Dhurwa Dam*) என்பது அதிகாரப்பூர்வமாக **ஹடியா அணை** என்று அழைக்கப்படுகிறது. இது சார்க்கண்டு மாநிலத்தின் ராஞ்சியில் ஓடும் சுபர்ணரேகா ஆற்றில் உள்ள கட்டப்பட்ட குறிப்பிடத்தக்க அணை ஆகும்.
# துர்வா அணை

## விளக்கம்

1963ஆம் ஆண்டில் உருசியா உதவியுடன் கட்டி முடிக்கப்பட்ட இந்த அணை, ராஞ்சி மற்றும் அதைச் சுற்றியுள்ள பகுதிகளுக்குத் தினமும் சுமார் 9 மில்லியன் கேலன் குடிநீர் வழங்குகிறது. இதில் நகரத்திற்கு 8.5 மில்லியன் கேலனும் கனரகத் தொழில்நுட்ப நிறுவனத்திற்கு 1 மில்லியன் கேலனும் வழங்குகிறது. கூடுதலாக 12 மில்லியன் லிட்டர் தண்ணீரை வழங்குவதை நோக்கமாகக் கொண்ட ராஞ்சி திறன் நகர் மேம்பாட்டுத் திட்டத்தின் கீழ் இந்த அணை நீர் ஆதாரமாக உள்ளது. இருப்பினும், குறிப்பாகக் கோடையில் நீர் மட்டங்கள் கணிசமாகக் குறையும் போது இது சவால்களை எதிர்கொள்கிறது.  
சார்க்கண்டு நகர்ப்புற உள்கட்டமைப்பு மேம்பாட்டு நிறுவனத்தால் நிர்வகிக்கப்படும் துர்வா அணை சுமார் 1.<sup>3</sup> சதுர கிலோமீட்டர் நீர்த்தேக்கத் திறனைக் கொண்டுள்ளது. இது உள்நாட்டுப் பயன்பாடு மற்றும் பாசனத்திற்கு முக்கியமானது. &nbsp;இந்த அணை உள்ளூர் பொருளாதாரத்தில் முக்கியப் பங்கு வகிப்பது மட்டுமல்லாமல், இதன் இயற்கை அழகு மற்றும் பொழுதுபோக்கு வாய்ப்புகளுக்காகச் சுற்றுலாப் பயணிகளை ஈர்க்கிறது. சுற்றுலாப் பயணிகளுக்கும் இயற்கையான நடைப்பயணங்களுக்கும் பார்வையாளர்கள் ரசிக்க இது ஒரு அமைதியான சூழலை வழங்குகிறது. தற்போது நடைபெற்று வரும் தண்ணீர்ப் பற்றாக்குறை வளர்ந்து வரும் நகர்ப்புற மக்களின் தேவைகளைப் பூர்த்தி செய்வது குறித்த கவலைகளை எழுப்புகையில், தற்போதைய குடியிருப்பாளர்களுக்கும் எதிர்கால முன்னேற்றங்களுக்கும் நம்பகமான விநியோகத்தை உறுதி செய்வதற்காகக் கூடுதல் நீர் ஆதாரங்களை உருவாக்க சார்க்கண்டு அரசு முன்வந்துள்ளது.
# நாக்பூர் வடக்கு சட்டமன்றத் தொகுதி

**நாக்பூர் வடக்கு சட்டமன்றத் தொகுதி** (*Nagpur North Assembly constituency*) என்பது இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் கீழ் உள்ள ஆறு சட்டமன்றத் தொகுதிகளில் இதுவும் ஒன்றாகும். இந்த தொகுதியை மகாராட்டிரா அரசில் அமைச்சராக பணியாற்றும் நிதின் ராவத் பிரதிநிதித்துவப்படுத்துகிறார்.
# நாக்பூர் வடக்கு சட்டமன்றத் தொகுதி

## சட்டப்பேரவை உறுப்பினர்கள்

| 1967 | பி. ஆர். வாசுனிக் | இந்திய தேசிய காங்கிரசு |
| --- | --- | --- |
| 1972 | தௌலத்ராவ் கன்வீர் | அனைத்திந்திய பார்வார்டு பிளாக்கு |
| 1978 | சூர்யகாந்த் டோங்ரே | இந்தியக் குடியரசுக் கட்சி |
| 1980 |  |  |
| 1985 | டாமுன்திபாய் தேசுபிரதர் | இந்திய தேசிய காங்கிரசு |
| 1990 | உபேந்திரா ஷெண்டே | இந்தியக் குடியரசுக் கட்சி |
| 1995 | பாதெல் போலா ஜாங்லு | பாரதிய ஜனதா கட்சி |
| 1999 | நிதின் ரவுத் | இந்திய தேசிய காங்கிரசு |
| 2004 |  |  |
| 2009 |  |  |
| 2014 | மிலிந்த் மானே | பாரதிய ஜனதா கட்சி |
| 2019 | நிதின் ரவுத் | இந்திய தேசிய காங்கிரசு |
| 2024 | } |  |
# தீரஜ் சிங் தாக்கூர்

**தீரஜ் சிங் தாக்கூர்** (*Dhiraj Singh Thakur*)(பிறப்பு ஏப்ரல் 25,1964) என்பவர் இந்திய நீதிபதி ஆவார். இவர் தற்போது ஆந்திரப் பிரதேச உயர் நீதிமன்றத்தின் தலைமை நீதிபதியாக உள்ளார். தாக்கூர் பம்பாய் உயர் நீதிமன்றம் மற்றும் ஜம்மு-காஷ்மீர் மற்றும் லடாக் உயர் நீதிமன்றத்தில் நீதிபதியாகப் பணியாற்றி உள்ளார்.
# தீரஜ் சிங் தாக்கூர்

## தொழில்

1989 அக்டோபர் 18 அன்று தில்லி வழக்கறிஞர் குழுவிலும் பின்னர் சம்மு காசுமீர் வழக்கறிஞர் குழுவில் வழக்கறிஞராகவும் சேர்ந்தார். 2011ஆம் ஆண்டில் மூத்த வழக்கறிஞராக நியமிக்கப்பட்ட இவர், 8 மார்ச் 2013 அன்று சம்மு காசுமீர் மற்றும் லடாக் உயர் நீதிமன்றத்தின் நீதிபதியாகப் பதவி உயர்த்தப்பட்டார். இவர் 10 சூன் 2022 அன்று பம்பாய் உயர் நீதிமன்றத்தின் நீதிபதி இடமாற்றம் செய்யப்பட்டார். தாக்கூர் சூலை 28,2023 அன்று ஆந்திரப் பிரதேச உயர் நீதிமன்றத்தின் தலைமை நீதிபதியாக நியமிக்கப்பட்டார்.
# பா. இரா. இராமச்சந்திர மேனன்

**பாரப்பிள்ளில் இராமகிருஷ்ணன் நாயர் இராமச்சந்திர மேனன்** (*Parappillil Ramakrishnan Nair Ramchandra Menon*) என்பவர் சத்தீசுகர் உயர்நீதிமன்றத்தின் முன்னாள் தலைமை நீதிபதி ஆவார்.
# பா. இரா. இராமச்சந்திர மேனன்

## கல்வி

இராமச்சந்திர மேனன் 1959 சூன் 1 அன்று கேரளாவில் பிறந்தார். எர்ணாகுளம் அரசு சட்டக் கல்லூரியில் சட்டப் பட்டம் பெற்றார்.
# பா. இரா. இராமச்சந்திர மேனன்

## தொழில்

இராமச்சந்திர மேனன் 1983 சனவரி 8 அன்று வழக்கறிஞராக பதிவு செய்துகொண்டு எர்ணாகுளத்தில் பயிற்சி பெற்றார். 2009 சனவரி 5 அன்று கேரள உயர்நீதிமன்றத்தின் கூடுதல் நீதிபதியாக பதவி உயர்த்தப்பட்ட இவர், 2010 திசம்பர் 15 முதல் நிரந்தர நீதிபதியாக ஆனார்.  
சத்தீசுகர் உயர்நீதிமன்றத்தின் தலைமை நீதிபதியாக இவருக்கு 2019 ஏப்ரல் 30 அன்று இந்திய குடியரசுத் தலைவரால் பொறுப்பு வழங்கப்பட்டது.
# வாக்கேஸ்வரர் கோயில்

**வாக்கேஸ்வரர் கோயில்** அல்லது **வன கங்கை கோயில்**,இந்தியாவின் மகாராட்டிரம் மாநிலத்தின் தலைநகரான தெற்கு மும்பை நகரபகுதியில் மலபார் மலையில் உள்ளது. இக்கோயில் சிவபெருமானுக்கு அர்ப்பணிக்கப்பட்டுள்ளது.இக்கோயில் அருகில் வன கங்கை குளம் அமைந்துள்ளது.
# வாக்கேஸ்வரர் கோயில்

## வழிபாடு

பௌர்ணமி, பிரதோசம் மற்றும் அமாவாசை நாட்களில் இக்கோயிலுக்கு அதிக பக்தர்கள் வருகை தருகின்றனர். இக்கோயிலில் சிவராத்திரியின் போது சிவபெருமானுக்கு சிறப்பு அபிசேகம் மற்றும் பூ அலங்காரம் செய்யப்படுகிறது.
# ஆர். எசு. மோங்கியா

**ஆர். எசு. மோங்கியா** (*R. S. Mongia*) என்பவர் குவகாத்தி உயர் நீதிமன்றத்தின் தலைமை நீதிபதியாகவும், பஞ்சாப் மாநில மனித உரிமைகள் ஆணையத்தின் தலைவராகவும் இருந்தவர் ஆவார்.
# ஆர். எசு. மோங்கியா

## தொழில்

நீதிபதி மோங்கியா 1963ஆம் ஆண்டில் சண்டிகரில் உள்ள பஞ்சாப் பல்கலைக்கழகத்தில் சட்டப் பட்டம் பெற்றார். 1964ஆம் ஆண்டில் பஞ்சாப் மற்றும் அரியானா உயர்நீதிமன்றத்தில் வழக்கறிஞராகச் சேர்ந்தார். 1990 சூன் 15 அன்று பஞ்சாப் மற்றும் அரியானா உயர் நீதிமன்றத்தின் நீதிபதியாகப் பதவியேற்றார்.  
2001 சூன் 21 அன்று மோங்கியா குவகாத்தி உயர் நீதிமன்றத்திற்குப் பொறுப்பு தலைமை நீதிபதியாக நியமிக்கப்பட்டு, 2001 செப்டம்பர் 21 அன்று தலைமை நீதிபதியாக நியமிக்கப்பட்டார். இவர் 2002 சூன் 10 அன்று ஓய்வு பெற்றார்.  
இதற்குப் பிறகு மோங்கியா நவம்பர் 12, 2007 அன்று பஞ்சாப் மாநில மனித உரிமைகள் ஆணையத்தின் தலைவராக நியமிக்கப்பட்டார். இவர் இப்பதவியில் சூன் 9, 2010 வரை பணியாற்றினார்.
# ஆர். எசு. மோங்கியா

## இறப்பு

நீண்ட நோயால் அவதிப்பட்டு வந்த மோங்கியா, 2017 ஆகத்து 21 அன்று தில்லியில் காலமானார்.
# பி. பி. நவோலேகர்

**பி. பி. நவோலேகர்** (P. P. Naolekar-பிறப்பு சூன் 29,1943) என்பவர் மத்தியப் பிரதேசத்தின் லோகாயுக்தா ஆவார். இவர் இந்திய உச்ச நீதிமன்றத்தின் நீதிபதி பதவி வகித்தவர் ஆவார்.
# பி. பி. நவோலேகர்

## நீதிபதியாக

- 1992 - மத்தியப் பிரதேச உயர் நீதிமன்றம் நிரந்தர நீதிபதி
- 1994 - இராசத்தான் உயர் நீதிமன்ற நீதிபதி
- 2002 - குவகாத்தி உயர்நீதிமன்ற தலைமை நீதிபதி
- 2004 முதல் 2008 வரை இந்திய உச்ச நீதிமன்றத்தின் நீதிபதி
# அரிதாள் எரிப்பு

, பஞ்சாப், இந்தியா]]
சூலை 2002 முதல் சூலை 2011 வரை கண்டறியப்பட்ட கடடைப்பயிர் எரிப்புகள் - காணொளி]]
**அரிதாள் எரிப்பு** (*Stubble burning*) என்பது பாகிஸ்தானின் பஞ்சாப் மாகாணம் மற்றும் வட இந்தியாவில் குறிப்பாக பஞ்சாப் அரியானாவில் விளைந்த நெற்ப் பயிர்களை அறுவடை செய்த பிறகு வயலை சுத்தப்படுத்தி கோதுமை விதைப்பதற்காக, வயலில் எஞ்சி நிற்கும் நெல் கட்டைப் பயிர் எச்சங்களை அக்டோபர் முதல் திசம்பர் நடுப்பகுதி வரை எரித்து விடுவது வழக்கம். இந்நிகழ்வு ஒரு வாரம் அல்லது தொடர்ந்து நடைபெறும் செயலாகும்  
தில்லியைச் சுற்றிய மாநிலங்களின் அறுவடையான பின் எஞ்சி நிற்கும் கட்டைப் பயிர்களை எரிப்பதால், தில்லி வானத்தில் குளிர்காலத்தில் அளவிற்கு அதிகமாக காற்று மாசுபாடு ஏற்படுகிறது. இதனால் பொதுமக்கள் சுவாசிக்கும் காற்றின் மூலம் நுரையீரல் பாதிகக்ப்படுவதால் சுவாச நோய்கள் ஏற்படக் காரணமாகிறது.
# அரிதாள் எரிப்பு

## கட்டைப் பயிர்களை எரிக்க காரணம்

நெல் அறுவடைக்கும், கோதுமை விதைப்பதற்கும் இடையே உள்ள குறுகிய கால அவகாசமே இருப்பதால்,.வயலை சுத்தப்படுத்த நெற்பயிரை அறுவடை செய்தவுடன், வயலில் எஞ்சி நிற்கும் கட்டைப் பயிர்களை தீ வைத்து எரித்து விடுவது வழக்கம்.
# அரிதாள் எரிப்பு

## தாக்கம்

வயலில் அறுவடையான பிறகு எஞ்சியுள்ள் கட்டைப் பயிர்களை எரிப்பதால் கார்பனோராக்சைடு (CO), மீத்தேன் (CH4), புற்றுநோயை உண்டாக்கும் *பாலிசைக்ளிக் ஹைட்ரோகார்பன்கள்*, ஆவியாகும் கரிம சேர்மங்கள் (VOC) போன்ற தீங்கு விளைவிக்கும் வாயுக்களால் வளிமண்டலத்தில் அனுமதிக்கப்பட்ட காற்றுத் தரச் சுட்டெண்ணை விட காற்றில் மாசு ஏற்படுகிறது. இந்த மாசுக்கள் சுற்றுப்புறங்களில் பரவி, இறுதியில் காற்றின் தரம் மற்றும் மக்களின் ஆரோக்கியத்தை பாதிக்கிறது.  
வாகன உமிழ்வுகளுடன், கட்டைப் பயிர் எரிப்பால் தில்லியின் [[காற்றுத் தரச் சுட்டெண்|] கடுமையாக பாதிக்கிறது. வட இந்தியாவில் அரியானா, மேற்கு உத்திரப் பிரதேசம் மற்றும் பஞ்சாப் ஆகிய மாநிலங்களில் விவசாயிகளால் புல் எரிக்கப்படுவது டெல்லி மற்றும் அதன் சுற்றுப்புற பகுதிகளில் காற்று மாசுபாட்டிற்கு ஒரு முக்கிய காரணமாக கருதப்படுகிறது.  
கட்டைப் பயிர்களை எரிப்பதா மண்ணில் வெப்பம் ஊடுருவி மண்னில் உள்ள நுண்ணுயிரிகள் மற்றும் ஈரப்பதம் இழப்பு ஏற்படுகிறது.
# அரிதாள் எரிப்பு

## இதனையும் காண்க

- காற்றுத் தரச் சுட்டெண்
# சொர்க்கவாசல்

***சொர்க்கவாசல் (**Sorgavaasal**)*** என்பது ஒரு இந்தியத் தமிழ் மொழித் திரைப்படம் ஆகும். இத்திரைப்படத்தினை அறிமுக இயக்குநர் சித்தார்த் விஸ்வநாத் இயக்கியுள்ளார். இத்திரைப்படத்தினை சுவைப் ரைட் இசுடுடியோசு திங்க் இசுடுடியோசுடன் இணைந்து தயாரித்துள்ளனர். இத்திரைப்படத்தில் ஆர். ஜே. பாலாஜி மற்றும்செல்வராகவன் நடித்துள்ளனர். இவர்களுடன் நடராஜன் சுப்பிரமணியம், கருணாஸ், சாமுவேல் அபியோலா ராபின்சன், சானியா ஐயப்பன், சராஃப் யு தீன் மற்றும் பாலாஜி சக்திவேல் ஆகியோரும் நடித்துள்ளனர். இத்திரைப்படம் 2024 ஆம் ஆண்டு நவம்பர் 29 ஆம் நாள் அன்று திரையரங்குகளில் வெளியிடப்பட்டுள்ளது.
# சொர்க்கவாசல்

## கதைக்களம்

இத்திரைப்படத்தின் கதை செய்யாத குற்றத்திற்காக சிறைக்குச் செல்லும் விசாரணைக் கைதிகள் சிறையின் சூழ்நிலையால் எவ்வாறு மாற்றப்படுகிறார்கள் என்பதை விவரிக்கிறது. சாலையோர உணவகம் நடத்திவரும் ஏழ்மையான குடும்பத்தைச் சேர்ந்தவர் பார்த்திபன். எதிர்பாராத சூழலில் அரசு அதிகாரி ஒருவர் கொலை செய்யப்பட, அந்த கொலைப்பழி பார்த்திபன் மீது விழுகிறது. சிகா என்ற மற்றொரு இனி குற்றங்களில் ஈடுபட மாட்டேன் என சிறைச்சாலைக்குள்ளேயே திருந்தும் முயற்சியில் இருக்கிறார். சிறைச்சாலைக்குள் நிகழும் ஒரு மரணம், கலவரச் சூழலாக மாறி வன்முறை வெடிக்கிறது. சிறையின் கொடுமையான சூழலில் இருந்து விடுபட நினைப்பவர்கள் எம்மாதிரியான நிலைப்பாடுகளை எடுக்கிறார்கள் என்பதே சொர்க்கவாசல் படத்தின் மீதிக்கதை.
# சொர்க்கவாசல்

## தயாரிப்பு

### திரைப்படத்தின் வளர்ச்சி

ரன் பேபி ரன் (2023) திரைப்படத்திற்குப் பிறகு, சிங்கப்பூர் சலூன் படப்பிடிப்பின் போது (கோகுலுடன் 2024), நடிகர் ஆர். ஜே. பாலாஜி தனது அடுத்த திட்டமான சொர்க்கவாசல் என்ற பெயரில் அறிமுக இயக்குநர் சித்தார்த் விஸ்வநாத்துடன் ஒப்பந்தக் கையெழுத்திட்டதாகக் கூறப்படுகிறது. சித்தார்த், தமிழ் பிரபா மற்றும் அஸ்வின் ரவிச்சந்திரன் ஆகியோருடன் இணைந்து இத்திரைப்படத்தின் கதையை எழுதியுள்ளார். திங்க் ஸ்டுடியோசு மற்றும் ஸ்வைப் ரைட் ஸ்டுடியோசின் சித்தார்த் ரவிபுட்டி மற்றும் பல்லவி சிங் ஆகியோர் இப்படத்தை தயாரித்துள்ளனர். செல்வராகவன், யோகி பாபு மற்றும் கருணாஸ் ஆகியோர் முக்கிய வேடங்களில் நடித்துள்ளனர், பாலாஜி சக்திவேல், நட்டி, சானியா அய்யப்பன், ஷராப் யு தீன், ஹக்கீம் ஷா, ஆண்டனிதாசன் ஜேசுதசன், ரவி ராகவேந்திரா மற்றும் சாமுவேல் அபியோலா ராபின்சன் ஆகியோர் முக்கிய வேடத்தில் நடித்துள்ளனர். தொழில்நுட்பக் குழுவில் கிறிஸ்டோ சேவியர் இசையமைப்பாளராகவும், இளவரசர் ஆண்டர்சன் ஒளிப்பதிவாளராகவும், செல்வா ஆர். கே. படத்தொகப்பாளராகவும், எஸ். ஜெயச்சந்திரன் கலை இயக்குனராகவும் உள்ளனர்.
# சொர்க்கவாசல்

## தயாரிப்பு

### படப்பிடிப்பு

2023 மார்ச் நடுப்பகுதியில், முதன்மைப் படப்பிடிப்பு எடுத்தல் ஏற்கனவே தொடங்கி கர்நாடகா சுமார் 37 நாட்கள் படப்பிடிப்பை முடித்ததாக தெரிவிக்கப்பட்டது.
# சொர்க்கவாசல்

## தயாரிப்பு

### சந்தைப்படுத்தல்

அக்டோபர் 19,2024 அன்று, தலைப்பு வெளியிடப்பட்தற்குப் பிறகு முதல் தோற்ற சுவரொட்டி 1999 ஆம் ஆண்டில் சென்னை மத்திய சிறையில் கைதி எண்ணுடன் கையில் ஒரு சிலேட்டைக் கொண்ட முன்னணி நடிகரைக் கொண்டிருந்தது. 1954 ஆம் ஆண்டு தமிழ்நாட்டின் முன்னாள் முதலமைச்சர் சி. என். அண்ணாதுரை எழுதி இதே பெயரில் வெளியான திரைப்படத்தின் சொர்க்கவாசல் என்ற தலைப்பே இப்படத்திற்கும் வைக்கப்பட்டுள்ளது. அனிருத் ரவிச்சந்தருடன் படத்தின் வெளியிட்ட லோகேஷ் கனகராஜ், தனது படத்திலும் பல சிறைக் காட்சிகள் இருந்ததால், சொர்க்கவாசலைப் பார்த்த பிறகு தனது இன்னும் வெளியிடப்படாத *கைதி 2* படத்தின் திரைக்கதையை மாற்றியமைத்தார்.
# சொர்க்கவாசல்

## இசை

பின்னணி இசை மற்றும் ஒலிப்பதிவை கிறிஸ்டோ சேவியர் தனது தமிழ் அறிமுகத் திரைப்படத்தில் செய்துள்ளார். கிளின்ட் லூயிஸ் எழுதிய ஆங்கில பாடல் வரிகள் மற்றும் அருண் சீனிவாசன் எழுதிய தமிழ் பாடல் வரிகளுடன் அனிருத் ரவிச்சந்தர் பாடிய முதல் தனிப்பாடலான "தி எண்ட்" 27 நவம்பர் 2024 அன்று வெளியிடப்பட்டது.
# சொர்க்கவாசல்

## வெளியீடு

### திரையரங்கம்

சொர்க்கவாசல் 29 நவம்பர் 2024 அன்று திரையரங்குகளில் வெளியிடப்பட்டுள்ளது. இப்படம் 25 நவம்பர் 2024 அன்று மத்தியத் திரைப்பட சான்றிதழ் வாரியத்தால் அங்கீகரிக்கப்பட்டது.
# சொர்க்கவாசல்

## வெளியீடு

### விநியோகம்

தமிழ்நாட்டில் சொர்க்கவாசல் படத்தின் விநியோக உரிமையை ட்ரீம் வாரியர் பிக்சர்ஸ் நிறுவனமும், கர்நாடகாவில் கே. வி. என் புரொடக்ஷன்ஸ் நிறுவனமும் பெற்றுள்ளன.
# சொர்க்கவாசல்

## வெளியீடு

### வீட்டு ஊடகங்கள்

ஜனவரி 16,2024 அன்று, நெட்ஃபிளிக்சு சொர்க்கவாசலின் திரையரங்குக்கு பிந்தைய ஸ்ட்ரீமிங் உரிமைகளை மற்ற 8 படங்களின் பட்டியலுடன் வாங்கியதாக அறிவித்தது.
# சல்மான் நிசார்

**சல்மான் நிசார்** (*Salman Nizar*; பிறப்பு சூன் 30,1997) என்பவர் இந்தியத் துடுப்பாட்ட வீரர் ஆவார். இவர் ஓர் இடது கை மட்டையாட்ட வீரரும் வலது கை எதிர்ச்சுழல் பந்து வீச்சாளரும் ஆவார்.
# சல்மான் நிசார்

## உள்நாட்டு விளையாட்டுப் போட்டி பங்களிப்பு

கீ-14, கீ-16, மற்றும் கீ-23 மட்டங்களில் கேரளா துடுப்பாட்ட அணியினைப் பிரதிநிதித்துவப்படுத்திய பின்னர், சல்மான் 6 பிப்ரவரி 2015 அன்று அசாமுக்கு எதிரான ரஞ்சி கோப்பைக்கான போட்டியில் கேரளாவுக்காக தனது முதல் தர போட்டியில் அறிமுகமானார். ரஞ்சி கோப்பை போட்டியில் விதர்பாவிற்கு எதிரான காலிறுதிப் போட்டியில் 102 பந்துகளில் 62 ஓட்டங்கள் எடுத்து கேரள அணிக்காக அதிக ஓட்டங்கள் எடுத்த வீரராக இருந்தார். ரஞ்சி கோப்பை போட்டியில் பஞ்சாப்பிற்கு எதிராக ஆட்டமிழக்காமல் 91 ஓட்டமெடுத்து தனது தொழில் வாழ்க்கையின் சிறந்த விளையாட்டினை வெளிப்படுத்தினார்.  
பிப்ரவரி 25,2017 அன்று திரிபுராவிற்கு எதிராக விஜய் அசாரே போட்டியில் கேரளா தனது ஏ வரிசையில் அறிமுகமானார். இந்தப் போட்டியில் இவர் தனது அதிகபட்ச தனிப்பட்ட ஓட்டமான 82 ஆட்டமிழக்காமல் அடித்தார். ஆறு போட்டிகளில் விளையாடி 215 ஓட்டங்கள் எடுத்து போட்டியில் தனது அணியின் முன்னணி வீரராக இவர் இருந்தார்.  
இவர் 2018 சனவரி 8 அன்று ஐதராபாத்து அணிக்கு எதிராக நடந்த மண்டல இருபது 20 போட்டியில் கேரளாவுக்காகத் தனது முதல்இருபது20 போட்டியில் அறிமுகமானார்.  
ஆகத்து 2018-இல், கேரளாவின் அணித்தலைவர் சச்சின் பேபிக்கு எதிராகக் கருத்து தெரிவித்ததற்காகக் கேரளத் துடுப்பாட்டச் சங்கத்தால் அபராதம் விதிக்கப்பட்ட எட்டு வீரர்களில் இவரும் ஒருவர்.  
சல்மான் நிசார் 2020-21 கே. சி. ஏ. தலைவர் கோப்பைக்கான இருபது20-இல் கே. சி. ஏ. லயன்ஸ் அணிக்காக விளையாடினார்.
# நாக்பூர் கிழக்கு சட்டமன்றத் தொகுதி

**நாக்பூர் கிழக்கு சட்டமன்றத் தொகுதி** (*Nagpur East Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். நாக்பூர் கிழக்கு சட்டமன்றத் தொகுதியின் எண் 54 ஆகும். இந்த தொகுதி நாக்பூர் மாவட்டத்தில் அமைந்துள்ளது. 2008ஆம் ஆண்டில் தொகுதியின் எல்லை நிர்ணயம் செய்யப்பட்டது. இது நாக்பூர் வட்டம் மற்றும் பகுதி எண் 6 முதல் 8 வரை, 28 முதல் 36 வரையும் நாக்பூர் மாநகராட்சி 67 முதல் 72 வரை ஒரு பகுதியையும் உள்ளடக்கியது.
# நாக்பூர் கிழக்கு சட்டமன்றத் தொகுதி

## சட்டப்பேரவை உறுப்பினர்கள்

| 1978 | பன்வாரிலால் புரோகித் | இந்திய தேசிய காங்கிரசு |
| --- | --- | --- |
| 1980 | சதீசு சதுர்வேதி |  |
| 1985 | அவினாசு பாண்டே |  |
| 1990 | சதீசு சதுர்வேதி |  |
| 1995 |  |  |
| 1999 |  |  |
| 2004 |  |  |
| 2009 | கிருஷ்ணா கோப்தே | பாரதிய ஜனதா கட்சி |
| 2014 |  |  |
| 2019 |  |  |
| 2024 | } |  |
# சளவற

**சளவற** (*Chalavara*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூரும், கிராம ஊராட்சியும் ஆகும்.  
இந்த ஊரில் கே. டி. என். மருந்தியல் கல்லூரி அமைந்துள்ளது.
# சளவற

## மக்கள்வகைப்பாடு

2001 இந்திய மக்கள் தொகை கணக்கெடுப்பின்படி, சளவறவின் மக்கள் தொகை 21,042 ஆகும். அதில் ஆண்களின் தொகை 9,952 என்றும், பெண்களின் தொகை 11,090 என்றும் உள்ளது.
# வினோத் அகர்வால்

**வினோத் சந்தோசு குமார் அகர்வால்** (*Vinod Agrawal*) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் 2019 மகாராட்டிர சட்டப்பேரவைத் தேர்தலில் கோண்டியா சட்டமன்றத் தொகுதியில் சுயேச்சை வேட்பாளராகப் போட்டியிட்டுத் தேர்ந்தெடுக்கப்பட்டார். இதற்கு முன்பு, இவர் பாரதிய ஜனதா கட்சியுடன் தொடர்புடையவர். பின்னர் சூன் 23 அன்று 2022 மகாராட்டிர அரசியல் நெருக்கடிக்கு இடையில் இவர் மீண்டும் பாஜகவில் சேர்ந்தார். இதன் பின்னர் நவம்பர் 2024-ல் நடைபெற்ற மகாராட்டிர சட்டப் பேரவைத் தேர்தலில் பாஜக சார்பில் போட்டியிட்டு மீண்டும் சட்டமன்ற உறுப்பினர் ஆனார்.
# எச். கே. சீமா

**எச். கே. சீமா** (*H. K. Sema*; பிறப்பு சூன் 1,1943) என்பவர் இந்திய நீதிபதியும் இந்திய உச்ச நீதிமன்றத்தின் முன்னாள் நீதிபதியாகப் பணியாற்றியவரும் ஆவார். சீமா உத்தரப்பிரதேச மனித உரிமைகள் ஆணையத்தின் தலைவராகவும் பணியாற்றியுள்ளார்.
# எச். கே. சீமா

## இளமை

சீமா 1943 சூன் 1 அன்று பிறந்தார். 1967ஆம் ஆண்டில் டார்ஜீலிங்கில் உள்ள தூய யோவான் கல்லூரியில் பட்டம் பெற்றார். 1970ஆம் ஆண்டில் மும்பை அரசு சட்டக் கல்லூரியில் இளங்கலைச் சட்டப் பட்டம் பெற்றார்.
# எச். கே. சீமா

## வகித்தப் பதவிகள்

- இளைய அரசு வழக்கறிஞர், நாகாலாந்து-1971-1975.
- சம்மு காசுமீர் உயர் நீதிமன்ற நீதிபதி, 7 சூன் 2001. செப்டம்பர் 12,2001 அன்று சம்மு-காசுமீர் உயர்நீதிமன்றத்தின் தலைமை நீதிபதி
- 2000 சனவரி 25 அன்று குசராத்து உயர்நீதிமன்றத்தின் தலைமை நீதிபதி.
- 2002 முதல் 2008 வரை இந்திய உச்ச நீதிமன்றத்தின் நீதிபதி
- உத்தரப்பிரதேச மனித உரிமைகள் ஆணையத்தின் தலைவர்
# சாம் நாரிமன் வரியாவா

**சாம் நாரிமன் வரியாவா** (*Sam Nariman Variava*, பிறப்பு நவம்பர் 8,1940) என்பவர் ஓர் இந்திய நீதிபதியும், இந்திய உச்ச நீதிமன்றத்தின் முன்னாள் நீதிபதியும் ஆவார்.
# சாம் நாரிமன் வரியாவா

## தொழில்

வரியாவா 1964 சூன் 22 அன்று வழக்கறிஞராகப் பதிவு செய்துகொண்டு பம்பாய் உயர்நீதிமன்றத்திலும், பம்பாய் நகர குடிமை நீதிமன்றத்திலும் பயிற்சி பெறத் தொடங்கினார். இதன் பின்னர் சட்டத்தில் முதுகலைப் பட்டம் பெற்றார். மும்பையில் உள்ள சிடென்காம் வணிகம் மற்றும் பொருளாதாரக் கல்லூரியில் பகுதிநேரச் சட்டப் பேராசிரியராகவும் பணியாற்றினார். நவம்பர் 21,1986 அன்று இவர் பம்பாய் உயர்நீதிமன்றத்தின் கூடுதல் நீதிபதியாக நியமிக்கப்பட்டார். இதன்பிறகு 1987 சூன் 12 அன்று நிரந்தர நீதிபதியாக ஆனார். வரியாவா 1999 மே 25 அன்று தில்லி உயர்நீதிமன்றத்தின் தலைமை நீதிபதியாக ஆனார். இவர் 15 மார்ச் 2000 அன்று இந்திய உச்ச நீதிமன்றத்தின் நீதிபதி பதவிக்கு உயர்த்தப்பட்டார். இதன் பின்னர் 8 நவம்பர் 2005 அன்று பணி ஓய்வு பெற்றார்.
# தாரா கோர்முசுஜி வரியாவா

**தாரா கோர்முசுஜி வரியாவா** (*Dara Hormusji Variava*)(05 சூலை 1897-1961) என்பவர் ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்ற உறுப்பினராக 1952 முதல் 1960 வரை இந்திய நாடாளுமன்றத்தின் மேலவையான மாநிலங்களவை குசராத்து மாநிலத்தினைப் பிரதிநிதித்துவப்படுத்தினார். வரியாவா இந்திய தேசிய காங்கிரசு கட்சியினைச் சார்ந்தவர்.
# 2-பியூரோயில் குளோரைடு

**2-பியூரோயில் குளோரைடு** (*2-Furoyl chloride*) என்பது C<sub>5</sub>H<sub>3</sub>ClO<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரான் சேர்மத்தின் அசைல் குளோரைடாக இது கருதப்படுகிறது. பென்சாயில் குளோரைடை விட கண்களில் அதிகமாக அரிக்கும் தன்மையைக் கொண்டுள்ள நீர்மம் என்ற பண்பைக் கொண்டுள்ளது. 2-புரோயில் குளோரைடு ஒரு பயனுள்ள மருந்து இடைநிலையாகும். தோல் கோளாறுகள், வைக்கோல் காய்ச்சல் மற்றும் காசநோய் சிகிச்சையில் பயன்படுத்தப்படும் ஓர் அழற்சி எதிர்ப்பு மருந்தான மோமடசோன் பியூரோயேட்டின் தயாரிப்பில் பயன்படுத்தப்படுகிறது.
# 2-பியூரோயில் குளோரைடு

## தயாரிப்பு

2-பியூரோயில் குளோரைடு 1924 ஆம் ஆண்டு இயெலிசன் என்பவரால் கண்டறியப்பட்டது. ஆய்வக தண்ணீர் குளியல் முடிந்த அதிகப்படியான தயோனைல் குளோரைடில் 2-பியூரோயிக் அமிலத்தைச் சேர்த்து பின்னியக்க வினைக்கு உட்படுத்தி 2-பியூரோயில் குளோரைடு தயாரிக்கப்பட்டது. டைலோக்சனைடு பியூரோயேட்டு செப்டியோபியூர் மிர்பெண்டானில் குயின்பமைடு , மற்றும் டைக்குளோபியூரைம் ஆகியன எடுத்துக்காட்டு மருந்துகளாகும்.
# Module:Historical populations/styles.css

/* */
/* Don't split header abbreviations when numbers and screen width are narrow. */
.abbr-header {
white-space: nowrap;
}  
/* Match colors to infobox. */
.caption-purple {
: #a2a9b1 solid;
-bottom: ;
background-color: lavender;
}  
/* Not on dark mode. */
@media screen {
html.skin-theme-clientpref-night .caption-purple {
background:inherit !important;
}
}  
/* Table contents styled below. Top in .caption-purple. */
.table-pale {
: #a2a9b1 solid;
-top: ;
background-color: var(--background-color-neutral-subtle, #f8f9fa);
padding:;
}  
/* Mobile handles tables differently. Caption is within not above the table's box. */
@media screen and (max-width:) {
.table-pale {
-top: #a2a9b1 solid !important;
}
.caption-purple {
:;
}
}
# பியூட்டைரைல் குளோரைடு

**பியூட்டைரைல் குளோரைடு** (*Butyryl chloride*) என்பது C<sub>4</sub>H<sub>7</sub>ClO என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>3</sub>CH<sub>2</sub>CH<sub>2</sub>C(O)Cl என்ற அமைப்பு வாய்ப்பாட்டால் இதை அடையாளப்படுத்தலாம். விரும்பத்தகாத வாசனையுடன் நிறமற்ற திரவமாகக் காணப்படுகிறது. பியூட்டைரைல் குளோரைடு கரிம கரைப்பான்களில் கரையும். ஆனால் தண்ணீர் மற்றும் ஆல்ககால்களுடன் உடனடியாக வினைபுரிகிறது. பொதுவாக பியூட்டைரிக் அமிலத்தின் குளோரினேற்ற வினை மூலம் உற்பத்தி செய்யப்படுகிறது.
# பியூட்டைரைல் குளோரைடு

## வினைகள்

தொடர்புடைய அசைல் குளோரைடுகளைப் போலவே, பியூட்டைரைல் குளோரைடும் உடனடியாக நீராற்பகுத்தல் வினைக்கு உட்படுகிறது:
:CH<sub>3</sub>CH<sub>2</sub>CH<sub>2</sub>C(O)Cl + H<sub>2</sub>O → CH<sub>3</sub>CH<sub>2</sub>CH<sub>2</sub>CO<sub>2</sub>H + HCl
ஆல்ககால்களுடன் வினையில் ஈடுபட்டு எசுத்தர்களைக் கொடுக்கிறது:
:CH<sub>3</sub>CH<sub>2</sub>CH<sub>2</sub>C(O)Cl + ROH → CH<sub>3</sub>CH<sub>2</sub>CH<sub>2</sub>CO<sub>2</sub>R + HCl
அமீன்|அமீன்களுடன் வினைபுரிந்து அமைடுகளைக் கொடுக்கிறது:
:CH<sub>3</sub>CH<sub>2</sub>CH<sub>2</sub>C(O)Cl + R<sub>2</sub>NH → CH<sub>3</sub>CH<sub>2</sub>CH<sub>2</sub>C(O)NR<sub>2</sub> + HCl
பூச்சிக்கொல்லிகள், மருந்துகள், வாசனை திரவியங்கள், பலபடியாக்கல் வினையூக்கி மற்றும் சாயப் பொருட்கள் தயாரிப்பில் பியூட்டைரைல் குளோரைடின் வழிப்பெறுதிகள் பயன்படுத்தப்படுகின்றன. பொதுவாக பியூட்டைரைல் குளொரைடும் மருந்து, வேளாண் இரசாயனங்கள், சாயங்கள், எசுத்தர்கள் மற்றும் பெராக்சைடு சேர்மங்களைத் தயாரிப்பதற்கான கரிமத் தொகுப்பு வினைகளில் பியூட்டைரைல் குளோரைடு ஓர் இடைநிலையாக பயன்படுத்தப்படுகிறது.
# நாக்பூர் தெற்கு சட்டமன்றத் தொகுதி

**நாக்பூர் தெற்கு சட்டமன்றத் தொகுதி** (*Nagpur South Assembly constituency*) என்பது மேற்கு இந்தியாவின் மகாராட்டிர மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். இந்தத் தொகுதியின் எண் 53 ஆகும். இந்தத் தொகுதி நாக்பூர் மாவட்டத்தில் அமைந்துள்ளது. 2008ஆம் ஆண்டு எல்லை நிர்ணயம் செய்யப்பட்டதன் மூலம் தொகுதியின் எல்லைகள் மாற்றப்பட்டன. இது நாக்பூர் வட்டத்தின் சில பகுதிகளையும், நாக்பூர் மாநகராட்சிப் பகுதி எண் 9 முதல் 11,37 முதல் 42,73 முதல் 78,99 முதல் 102 மற்றும் 120 பகுதிகளையும் உள்ளடக்கியது.
# நாக்பூர் தெற்கு சட்டமன்றத் தொகுதி

## சட்டப்பேரவை உறுப்பினர்கள்

| 1978 | கோவிந்திராவ் வஞ்சாரி | இந்திய தேசிய காங்கிரசு |
| --- | --- | --- |
| 1980 | பன்வாரிலால் புரோகித் |  |
| 1985 | அசோக் சங்கர் தவாத் |  |
| 1990 |  |  |
| 1995 | அசோக் வாடிபாசமே | பாரதிய ஜனதா கட்சி |
| 1999 | மோகன் மதே |  |
| 2004 | கோவிந்திராவ் வஞ்சாரி | இந்திய தேசிய காங்கிரசு |
| 2005^ | தினநாத் படோல் |  |
| 2009 |  |  |
| 2014 | சுதாகர் கோஹலே | பாரதிய ஜனதா கட்சி |
| 2019 | மோகன் மதே |  |
| 2024 | } |  |
^ இடைத் தேர்தல்
# பாண்டான் ஜெயா எல்ஆர்டி நிலையம்

**பாண்டான் ஜெயா எல்ஆர்டி நிலையம்** (ஆங்கிலம்: *Pandan Jaya LRT Station*; மலாய்: *Stesen LRT Pandan Jaya*; சீனம்: 美和家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையத்திற்கு அருகில் அமைந்துள்ள பாண்டான் ஜெயா எனும் குடியிருப்பு பகுதியின் பெயரில் இருந்து இந்த நிலையத்திற்கும் பெயரிடப்பட்டது. அத்துடன் பாண்டான் 3/8 சாலை, இந்த நிலையத்திற்கு அருகில் உள்ளது.
# பாண்டான் ஜெயா எல்ஆர்டி நிலையம்

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  
இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி *பாண்டான் ஜெயா எல்ஆர்டி நிலையம்* வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பாண்டான் ஜெயா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  
இந்த நிலையம் பாண்டான் இண்டா எல்ஆர்டி நிலையத்துடன் பேருந்து அணுகலையும் கொண்டுள்ளது. இந்த நிலையம் 1 கிலோமீட்டர் வடகிழக்கில் உள்ள பாண்டான் இண்டா எல்ஆர்டி நிலையத்துடன் பாண்டான் எனும் அதே பெயரைப் பகிர்ந்து கொள்கிறது.
# பாண்டான் ஜெயா எல்ஆர்டி நிலையம்

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  
இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  
கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.
# பாண்டான் ஜெயா எல்ஆர்டி நிலையம்

## காட்சியகம்

**பாண்டான் ஜெயா எல்ஆர்டி நிலையத்தின் காட்சிப் படங்கள் (2022)**
# பியூமரின்

**பியூமரின்** (*Fumarin*) என்பது C<sub>17</sub>H<sub>14</sub>O<sub>5</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கூமரின் வழிப்பெறுதிச் சேர்மமான இது கூமாபியூரைல் என்ற பெயராலும் அழைக்கப்படுகிறது. இரத்த உறைவு எதிர்ப்பு மருந்தான வார்ஃபரின் மருந்துக்கு இது ஓர் ஒப்புமை மருந்தாகும். எலிக்கொல்லி மருந்தாக பியூமரின் பயன்படுத்தப்படுகிறது.
# கடந்தகாலம்

**கடந்த காலம்** அல்லது **இறந்தகாலம்** (past tense) என்பது ஓர் இலக்கணக் காலமாகும். கடந்த காலத்தில் நடந்த ஒரு செயலை அல்லது சூழ்நிலையைக் குறிப்பதாகும். எழுதினான், பாடினன், ஆடினான் ஆகியன கடந்த கால வினைச்சொற்களின் எடுத்துக்காட்டுகளாகும். பெரும்பாலான மொழிகள் கடந்த காலத்தைக் கொண்டுள்ளன, சிலவற்றில் செயலானது எவ்வளவு நாட்கள் நடந்தது என்பதைக் குறிக்கும் வகையில் பல வகைகள் உள்ளன. சில மொழிகளில் கூட்டு கடந்த காலம் உள்ளது, இது துணை வினைச்சொற்களையும், தொடர்ச்சியான அல்லது மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.
# கடந்தகாலம்

## அறிமுகம்

சில மொழிகளில், கடந்த காலத்தின் இலக்கண வெளிப்பாடு இலக்கணக் கூறு போன்ற பிற வகைகளின் வெளிப்பாட்டுடன் இணைக்கப்பட்டுள்ளது. எனவே ஒரு மொழியில் பல வகையான கடந்த கால வடிவங்கள் இருக்கலாம், அவற்றின் பயன்பாடு எந்த அம்ச அல்லது பிற கூடுதல் தகவல்களை குறியிட வேண்டும் என்பதைப் பொறுத்து இருக்கும். உதாரணமாக, பிரஞ்சு மொழியானது கூட்டுக் கடந்த காலத்தினைக் கொண்டுள்ளது. இது முடிந்த செயல்களையும், மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.
# கடந்தகாலம்

## ஆசியா

கடந்த காலங்கள் பல்வேறு ஆசிய மொழிகளில் காணப்படுகின்றன. வட ஆசியாவில் உள்ள இந்தோ-ஐரோப்பிய மொழிகள் உருசிய மொழி, தென்மேற்கு மற்றும் தெற்காசியாவில் உள்ள பாரசீக, உருது, நேபாளி,இந்தி, துருக்கிய மொழிகள், துருக்குமேனியம், காசாக்கு, தென்மேற்கு, மத்திய ஆசியாவில் உள்ள உய்குர் மொழிகள், தென்மேற்கு ஆசியாவில் அரபு மற்றும் ஹீப்ரு, சப்பானியம் இந்தியாவின் திராவிட மொழிகள், உருசியாவின் உராலிக் மொழிகள், மங்கோலிக் மற்றும் கொரிய மொழிகள் ஆகியவை இதில் அடங்கும்.
# கடந்தகாலம்

## கிரியோல் மொழிகள்

### கிரியோல்

கிரியோல் மொழிகள் காலத்தினை விருப்பமானதாக ஆக்க முனைகின்றன, மேலும் காலங்களானது மாரிலியாகக் குரிக்கப்படும் போது முன் வாய்மொழிக் குறிப்பான்கள் பயன்படுத்தப்படுகின்றன.  
###### ஐத்தி கிரியோல்
ஐத்தி கிரியோல் மொழி மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.
# சாங்கோயிட்டு

**சாங்கோயிட்டு** (*Changoite*) என்பது Na<sub>2</sub>Zn(SO<sub>4</sub>)<sub>2</sub>·4H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். இது ஓர் அரிய துத்தநாக சல்பேட்டு கனிமமாகும். சாகோயிட்டு கனிமம் சிலி நாட்டின் அண்டோஃபாகசுட்டாவில் உள்ள சியரா கோர்டாவுக்கு அருகிலுள்ள சான்பிரான்சிசுகோ சுரங்கத்தில் கண்டுபிடிக்கப்பட்டது. சாங்கோயிட்டு கனிமமானது புளோடைட்டு கனிமத்தின் துத்தநாக ஒப்புமையாகும். புளோடைட்டு குழுவின் மற்ற பிரதிநிதிகளான கோபால்டோபுளோடைட்டு, மாங்கனோபுளோடைட்டு மற்றும் நிக்கல்புளோடைட்டு ஆகியவற்றின் துத்தநாக-ஒப்புமையாகவும் சாங்கோயிட்டு கருதப்படுகிறது. வேதியியலின் அடிப்படையில் சாங்கோயிட்டு கனிமம் கிட்டத்தட்ட கோர்டைட்டைப் போலவே உள்ளது. கனிமத்திற்கான சாங்கோயிட்டு என்ற பெயர் சிலியின் ஆரம்பகால குடிமக்களான சாங்கோசு என்ற பெயரிலிருந்து பெறப்பட்டது.  
சாங்கோயிட்டு கனிமத்தில் மக்னீசியம் மற்றும் கால்சியத்தின் தடயங்கள் மிகக் குறைவாகும்.  
சாங்கோயிட்டு கனிமத்துடன் இணைந்து இயிப்சம், துத்தநாகம் கொண்டுள்ள பராடகாமைட்டு தேனார்டைட்டு ஆகிய கனிமங்கள் இணைந்து காணப்படுகின்றன.  
பன்னாட்டு கனிமவியல் சங்கம் சாங்கோயிட்டு கனிமத்தை Cgo என்ற குறியீட்டால் அடையாளப்படுத்துகிறது.